Edinson Kavani «PSJ» klubida baxtiyor emas, deb yozadi Sky Sports. Urugvaylik asosiy tarkibda kamdan-kam tushirilmoqda, tushgan taqdirda ham, ko‘pincha ikkinchi bo‘limda almashtirilyapti. Hujumchining fikriga ko‘ra, o‘yin amaliyotining kamligi futbolga oid emas, balki millatga oid sabablarga bog‘liq. Murabbiylar shtabi jamoadagi braziliyaliklarga, xususan Tiago Silva, Neymar, Dani Alves va Markinosga ko‘proq ishonch bildirmoqda. Avvalroq, Kavani Neymar bilan yuzaga kelgan ziddiyat tufayli, «PSJ»ni tark etmoqchi ekani haqida xabarlar tarqalgan edi.